|  |  |  |
| --- | --- | --- |
|  | | |
|  | ***ส่วนนโยบายพัฒนาตลาดทุน สำนักนโยบายการออมและการลงทุน*** | |
| ***สำนักงานเศรษฐกิจการคลัง*** | |
| ***โทร. 02273-9020 ต่อ 3648 โทรสาร 0-2273-9987*** | |
|  | |  |
| ณ. 8 ม.ค. 2559 มีบริษัทจดทะเบียนใน SET จำนวน 519 บริษัทและมี  หลักทรัพย์จดทะเบียนจำนวน 1,696 หลักทรัพย์ ส่วนบริษัทจดทะเบียนใน  MAI มีจำนวน 122 บริษัท และมีหลักทรัพย์จดทะเบียนจำนวน 167 หลักทรัพย์ | | **สรุปภาวะการซื้อขายหลักทรัพย์ (4 - 8 ม.ค. 59)** |
| ภาวะการซื้อขายหลักทรัพย์ในสัปดาห์ที่ผ่านมา (4 - 8 ม.ค. 59)   * ดัชนีราคาตลาดหลักทรัพย์ปิดตลาดที่ 1,244.18 จุด ลดลง 43.84 จุด คิดเป็น 3.40% เมื่อเทียบกับสัปดาห์ก่อน (28 - 30 ธ.ค. 58) ปิดที่ระดับ   1,288.02 จุด มูลค่าการซื้อขายหลักทรัพย์ตลอดสัปดาห์อยู่ที่ 204,256.60  ล้านบาท เฉลี่ยต่อวัน อยู่ที่ 40,851.32 ล้านบาท โดยมูลค่าการซื้อขายสูงสุด อยู่ที่ระดับ 45,952.68 ล้านบาท เมื่อวันที่ 7 ม.ค. 2559 และต่ำสุดอยู่ที่ระดับ 30,766.06 ล้านบาท เมื่อวันที่ 4 ม.ค. 2559 ในสัปดาห์นี้มีวันทำการ 5 วัน   * นักลงทุนรายย่อย และบัญชีบริษัทหลักทรัพย์ ซื้อสุทธิ 8,919.87 และ2,178.52 ล้านบาท ตามลำดับ นักลงทุนต่างประเทศ และนักลงทุนสถาบัน ขายสุทธิ 8,382.18 และ 2,761.21 ล้านบาท ตามลำดับ * สำหรับดัชนีตลาดหลักทรัพย์ MAI ปิดตลาดที่ 505.73 จุด ลดลง   16.89 จุด คิดเป็น 3.23% เมื่อเทียบกับสัปดาห์ก่อน (28 – 30 ธ.ค. 58) ปิดที่ระดับ 522.62 จุด มูลค่าการซื้อขายหลักทรัพย์ตลอดสัปดาห์อยู่ที่ 4,947.02 ล้านบาท เฉลี่ยต่อวันอยู่ที่ 989.40 ล้านบาท   * สำหรับในช่วงสัปดาห์ที่ผ่านมาตลาดหุ้นสหรัฐฯ ปรับตัวในแดนลบ เนื่องจากถูกกดดันจากตลาดหุ้นจีนที่ดิ่งแรงต่อเนื่องจากเศรษฐกิจที่ชะลอตัวและราคาน้ำมันดิบที่ยังร่วงลง รวมทั้งสถานการณ์ตึงเครียดในตะวันออกกลาง ด้านตลาดหุ้นยุโรปปรับตัวในแดนลบตามตลาดหุ้นจีนที่ถูกเทขายจนกระทั่งต้องใช้ Circuit Breaker หลังเปิดเผยตัวเลขเศรษฐกิจที่ย่ำแย่ ข่าวเกาหลีเหนือทดสอบระเบิดไฮโดรเจนได้สำเร็จ ตลาดหุ้นเอเชียปรับตัวในแดนลบจากบรรยากาศการลงทุนที่ไม่สดใส รวมถึงความกังวลของนักลงทุนเกี่ยวกับราคาน้ำมันที่ร่วงลงและเศรษฐกิจจีนที่ชะลอตัว **ด้านภาวะตลาดหุ้นไทย** ในสัปดาห์นี้ ดัชนีตลาดหุ้นไทยแกว่งตัวด้านบวก หลังจากแรงซื้อกลับในหุ้นกลุ่ม ICT ซึ่งช่วงที่ผ่านมาราคาหุ้นในกลุ่มนี้ปรับตัวลงค่อนข้างมาก อย่างไรก็ดี นักลงทุนยังติดตามสถานการณ์เศรษฐกิจของจีน ที่ชะลอตัวลง และราคาน้ำมันดิบในตลาดโลกที่ยังต่ำอยู่ ทําให้คาดว่า SET จะมีการแกว่งตัวในกรอบจำกัด แต่จะมีโอกาสลุ้นรีบาวด์ขึ้นใหม่ได้ * สำหรับแนวโน้มในสัปดาห์นี้ (11 – 15 ม.ค. 59) ปัจจัยภายใน ที่ต้องติดตาม ได้แก่ TISCO ประกาศผลประกอบการปี 2015 สำหรับปัจจัยภายนอก ได้แก่ **ดุลการค้า เดือน ธ.ค. ของจีน การประชุมธนาคารกลางของ ยูโรโซนและเกาหลีใต้ และยอดค้าปลีก เดือน ธ.ค. และการรายงาน** Beige Book **ของสหรัฐฯ** |